b'\n_START_ARTICLE_\nMaigonis Valdmanis\n_START_PARAGRAPH_\nMaigonis Valdmanis (8. september 1933 i Riga \xe2\x80\x93 30. oktober 1999) var en sovjetisk basketballspiller som deltog i flere olympiske lege 1952 i Helsinki, 1956 i Melbourne og 1960 i Rom._NEWLINE_Valdmanis vandt en olympisk s\xc3\xb8lvmedalje i basketball under OL 1952 i Helsinki. Han var med p\xc3\xa5 det sovjetiske hold som kom p\xc3\xa5 andenpladsen i basketturneringen efter USA. Det var tredje gang som basketball stod p\xc3\xa5 det olympiske program, treogtyve hold deltog i turneringen som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36._NEWLINE_Valdmanis vandt s\xc3\xb8lvmedalje i de to p\xc3\xa5f\xc3\xb8lgende olympiske lege, OL 1956 i Melbourne og OL 1960 i Rom, i basketball med Sovjetunionen._NEWLINE_Han blev europamester i basketball tre gange med Sovjetunionen, 1957, 1959 og 1961.'